**ԹԱԼԻՆ ՀԱՄԱՅՆՔԻ ՂԵԿԱՎԱՐ ՍԱՐԳԻՍ ԱՐԱՄՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ՀԱՆՐԱՊԵՏՈՒԹՅԱՆ ՏՈՆԻ ԿԱՊԱԿՑՈՒԹՅԱՄԲ** 28.05.2018թ.

Հարգարժա´ն հայրենակիցներ, թալինցիներ.

Ջերմորեն շնորհավորում եմ ձեզ` Հանրապետության տոնի կապակցությամբ և նշում, որ այս օրն արտահայտում է հայ ժողովրդի ազատատենչ ոգու բացառիկ երևույթները, անկախ պետականություն ունենալու մեծագույն ձգտումները:  
 Մայիսի 28-ը՝ Հայոց պետականության վերածննդի խորհրդանիշն է: 100 տարի առաջ, 1918 թվականին, Հայաստանի առաջին հանրապետությունը ծնվեց Բաշ Ապարանում, Ղարաքիլիսայում, Սարդարապատում, երբ հայ ժողովուրդը հաղթեց Արևելյան Հայաստան ներթափանցած թուրք զավթիչներին և հռչակեց Հայաստանի հանրապետությունը՝ անկախ, ինքնիշխան երկիր: Դարերի ընթացքում, առաջին անգամ հայ ժողովուրդը կարողացավ նվաճել իր պետականությունը կենաց ու մահու պայքարում, արյան գնով: Հաղթեց հայի ազատատենչ ոգին, հաղթեց արդարությունը, որի շնորհիվ էլ հիմք դրվեց հայկական առաջին Հանրապետության հիմնաքարը:

Այսօր, դրանով, հայ ժողովուրդը վերագտավ դարերով կորցրած, իր երազած անկախ պետականությունը՝ Հայաստանի Հանրապետությունը:

Հայաստանի Առաջին Հանրապետության հռչակման տոնի՝ հարյուրամյակի կապակցությամբ, կրկին շնորհավորում եմ իմ հայրենակիցներին: Բարձրացնում հայ ժողովրդի պատմության հերոսական հաղթանակների, Արցախյան ազատամարտերի մասին և վստահաբար ասում, որ մեր երկրում կան լիարժեք նախադրյալներ նոր ձեռքբերումներ և զարգացած տնտեսական երկիր ունենալու համար, որովհետև դրա աջակիցն է ողջ հայ ժողովուրդը իր պետական մտածողության, քաղաքացիական գիտակցության ու ժողովրդավարության սկզբունքներով:

Հավերժ փա´ռք, նորանկախ Հայաստանի Հանրապետությանը, այն արարող ու պաշտպանող ժողովրդին և իր ամրակուռ բանակին:

Ցանկանում եմ հարատև խաղաղություն և համազգային միասնություն:

**Թալին համայնքի ղեկավար՝  
 Սարգիս Արամյան**